b'\n_START_ARTICLE_\nKa\xca\xbbahumanu\n_START_SECTION_\nKraljica regentica\n_START_PARAGRAPH_\nNakon smrti Kamehamehe 5. svibnja 1819., Ka\xca\xbbahumanu je prema kraljevoj \xc5\xbeelji podijelila vlast nad Havajima sa svojim posinkom koji je uzeo ime Kamehameha II. Skup\xc5\xa1tina se slo\xc5\xbeila i postavila je za premijera. Njena mo\xc4\x87 je rasla do pozicije kraljice-regenta, s kojom je vladala za vrijeme Kamehamehe II. i potonjeg Kamehamehe III., njegova brata.\n_START_SECTION_\nFeministica\n_START_PARAGRAPH_\nKaahumanu je bila ispred svog vremena bore\xc4\x87i se za prava havajskih domoroda\xc4\x8dkih \xc5\xbeena. Otklonila je tabue koji su forsirali havajske \xc5\xbeene. Izborila se, u zajedni\xc5\xa1tvu s Ke\xc5\x8dp\xc5\xabolani, kraljicom Kamehamehe II., da jede za istim stolom kao i mladi kralj, \xc4\x8dime je razbila pravila starog dru\xc5\xa1tva.\n_START_SECTION_\nKaumuali\xca\xbbi od Kauaia\n_START_PARAGRAPH_\nKada joj je mu\xc5\xbe umro, Kaahumanu se upla\xc5\xa1ila da \xc4\x87e otok Kauai, koje Kamehameha nikada nije silom osvojio, prekinuti svoj odnos s kraljevinom. 9. listopada 1821. Kaahumanu je kidnapirala guvernera otoka Kauai, Kaumuali\xca\xbbija i s njim se na silu vjen\xc4\x8dala.\n_START_SECTION_\nPokr\xc5\xa1tavanje\n_START_PARAGRAPH_\nTravnja 1824., Kaahumanu je slu\xc5\xbebeno objavila svoje pristupanje protestantizmu i pozvala svoje podanike da se krste. Iste godine predstavila je Havajima prvi havajski poredak zasnovan na kr\xc5\xa1\xc4\x87anskoj etici i vrijednostima. Ka\xca\xbbahumanu je kr\xc5\xa1tena 5. prosinca 1825. na mjestu gde je danas crkva Kavaiahao._NEWLINE_Misionari su uvjerili Ka\xca\xbbahumanu da rimokatolici trebaju biti protjerani s otoka. 7. srpnja 1827. Ka\xca\xbbahumanu je naredila prvim katoli\xc4\x8dkim misionarima da napuste otok. 1830. Ka\xca\xbbahumanu je potpisala zakon koji je zabranio katoli\xc4\x8dko u\xc4\x8denje i zaprijetio deportacijom svakome tko bi se oglu\xc5\xa1io o zakon.\n_START_SECTION_\nRelacije sa SAD-om\n_START_PARAGRAPH_\nKa\xca\xbbahumanu je prva pregovarala sa Sjedinjenim Ameri\xc4\x8dkim Dr\xc5\xbeavama, s predsjednikom Johnom Adamsom, 1826. Pregovori su uspostavili odgovornost havajskih domorodaca koji su dugovali ameri\xc4\x8dkim trgovcima. Dug je pla\xc4\x87en sandalovinom vrijednom 150 000 ameri\xc4\x8dkih dolara. Isti dokument je bio i sporazum o slobodnoj trgovini, osiguravaju\xc4\x87i Amerikancima pravo da uplove u sve luke Havaja za potrebe trgovine. Amerikancima je zagarantirano i pravo da tu\xc5\xbee havajskim sudovima i da budu za\xc5\xa1ti\xc4\x87eni prema havajskim zakonima.\n_START_SECTION_\nKraj vladavine\n_START_PARAGRAPH_\nKa\xca\xbbahumanu se 1830. razboljela i njeno je zdravlje ujedna\xc4\x8deno kopnilo. Umrla je 5. lipnja 1832. U njenu \xc4\x8dast misionari su tiskali novu kopiju Novog zavjeta na havajskom jeziku. Opelo je odr\xc5\xbeano u crkvi koju je proglasila Westminsterskom opatijom Havaja. Sahranjena je na posjedu pala\xc4\x8de \xca\xbbIolani, ali je kasnije premje\xc5\xa1tena u Kraljevski mauzolej Havaja.'